mk en mk mk es uk en sq nl pl pt fr nl ar ro ja el hbs_lat en it eo bn zh it ne da zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk mk mk mk mk mk mk mk mk de mk mk mk mk mk mk mk mk hbs_cyr mk mk ko hbs_cyr mk ko uk mk mk mk mk mk mk ru en hbs_cyr hbs_cyr mk hbs_cyr mk mk hbs_cyr ru mk hbs_cyr ru mk mk mk uk en mk mk mk hbs_cyr mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Русија: Виновен по претпоставка · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Објавено на 14 април 2008 13:06 GMT
Прочитај го овој напис на Español, English
Корисникот на ЛЈ тибеткa го напиша овој пост (RUS) за ксенофобијата (непријател за странците) и омразата во ЛЈ заедницата moya_moskva (”Mоја Москва”):
Во последно време, нешто незамисливо се случува во [ЛЈ] заедницата моја_москва. Луѓето пишуваат и пишуваат и пишуваат за својата омраза кон [оние кои не се родени Московјани].[…]
Она што застрашува е “внатрешната” омраза, изразена во кујнски разговори, “хумористичните” TВ шоуа – затоа што никој не го смета тоа за опасно […]. […]
Постот – кој е малку подолг од изјавата погоре – привлече скоро 350 коментари за помалку од три дена (ЛЈ заедницата моја_москва е читана од 3,642 ЛЈ корисници, и уште 3,214 се овластени да постираат).
Еден блогер (дисторт303) чувствува дека корисникот на ЛЈ, тибетка, била премногу идеалистична и препорача таа да чита постови во друга ЛЈ заедница на Москва, понаехали_мск, која е одржувана од луѓе кои не ги сакаат мигрантите – со цел да научи “како многу криминални дела се извршени од страна на вонземјани од неразвиените земји.” (Еден обид да се сфати што застапуваат Рускиот “понаехалиi” – или “понаехали тут” – е направен во овој натпис на Expat.ru, “виртуална заедница за странци од англиско говорно подрачје и Руси.”)
Подолу следат неколку извадоци од “манифестот” (RUS) на ЛЈ заедницата понаехали_мск (317 читатели, 280 учесници):
[…] Tие ги заведуваат нашите девојки и забременуваат од нашите млади мажи, со цел да останат во нашиот град.Tие ни ги одземаат нашите работни места, бидејќи се согласуваат да работат тешки работи за [многу малку], само за да бидат дел од животот во главниот град.
Tие го намалуваат нивото на просечната плата, затоа што чинат многу помалку од нас.Tие го заглавуваат нашиот сообраќај, затоа што не се способни да возат во гужва.
Tие ја парализираат работата на јавниот транспорт, бидејќи се дезориентирани во подземната железница и не се навикнати да се движат брзо внатре во автобусите.
Tие го уништуваат нашиот јазик, бидејќи им е многу полесно да го валкаат чистиот јазик со селски дијалект отколку да зборуваат правилно. […]
Ксенофобијата не е лимитирана само на виртуелна Москва, се разбира. ЛЈ корисникот варфоломеев66, руски новинар, ја опишува (RUS) неговата вистинска средба со некој што не им верува на московските не-словени такси возачи:
Една вечер, јас […] стопирав такси за [девојка познајничка]. Таа ми постави задача:
- Само те молам биди сигурен дека возачот не е “црн” [не-Словен, од Кавказ или некој од Централна Азија].
– Не сакам да се возам со нив, особено не ноќе.
– Си имала ли некогаш некаков проблем?
– Tие секогаш ми додеваат со прашања од типот “Дали живееш сама?” итн. Доста ми е од тоа.
– Но тоа е нивниот менталитет, ориентален.
– Јас разбирам се, но сепак нема да се возам [со никој од нив]!
Иронично, само [автомобили возени од] “гостите” запираа. Требаше да им понудам навистина многу ниска цена, со цел да им ја одбијам услугата љубезно. Ни требаа десет минути да најдеме “бел” [наизглед Словен] возач и да ја испратам пријателката дома успешно.
Таа, патем кажано, е многу модерна жена, која работи во прилично напредна организација.
Постот на Вартоломеев66, корисник на ЛЈ, доби 107 коментари; подолу се три од нив:
Според моите набљудувања, младите луѓе со Кавкаски изглед се многу пољубезни од поголем дел од локалците. Tие се оние што ти нудат да седнеш во автобус или подземна железница.
И кога јас еднаш повикав такси за мојата 90-годишна мајка, возачот од Грузија излезе од автомобилот, ја отвори вратата и и помогна да излезе, а јас само стоев таму, воодушевувајќи се на глетката.
[…] Mногу пати сум се возел со различни луѓе од Кавказ. Сме зборувале за многу работи – зa театар (со директор од Баку), и за музика, и за разликите и сличностите помеѓу турскиот и азербејџанскиот јазик. За грозјето што возачот го одгледувал дома, и за виното што се прави од тоа грозје. За неговата жена, деца. За војната. Понекогаш тие се понудуваат да дојдат со мене до вратата – бидејќи било темно и имало многу пијаници. Понекогаш сме молчеле и двајцата, секој со своите мисли. Но јас никогаш не сум влегла во автомобил со некој што изгледа дека не е трезен/превозбуден/вознемирен – без оглед на неговата етничка припадност. […] Еднаш, бев во автомобил со глув возач – му ја напишав адресата на хартија. Испадна добро. Без непотребни муабети.
Бидејќи не се грижам многу, јас сум висински експерт во ова 🙂
Се обидувам да ги класифицирам возачите веќе подолго време, базирајќи се на главните карактеристики: колку наплатуваат, како се однесуваат, итн. – но не сум успеала да ги класифицирам по етничка припадност.
Сепак, имам некои свои набљудувања.
Ако сум со своето дете, претпочитам било кој Кавкаски возач. Tие ги третираат децата – сите деца – како нешто свето. Tие редовно одбиваат да наплатат, иако јас инсистирам, тие се смеат на шегите на мојот син, а тоа е токму тоа што му треба на моето дете… Ако сум сама, тие скоро секогаш почнуваат да флертуваат, но пристојно, и јас научив да ги одвратам […] со правење шеги на нивна сметка, и понекогаш објаснувам многу љубезно дека сум во [ужасно] расположение и дека не е добро да се разговара во такво расположение – и тие ме оставаат на мира. А за “белите” возачи, младите се многу заморни. Нив е потешко да ти одвратам. Тие не сфаќаат и поставуваат повеќе прашања, попат речено.
Oх, и музиката [која се слуша во автомобилите на] нашите [локални] момци е скоро секогаш полоша.
Завчера, едно црно […] момче ме возеше до дома, и тој го слушаше Армстронг, не ми наплати многу, а ја познаваше Москва добро, и беше добар возач […]
Источна и Централна Европа
Етничка припадност и раса
Најнови написи од Источна и Централна Европа
Хрватските граѓани и бизниси искажуваат поддршка за Украина на различни начини
Белорусија  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Македонија  18 февруари 2022
„Не го барав тоа“: Четири жени се борат против родовото насилство во Босна и Херцеговина
Босна и Херцеговина  21 јануари 2022
Топ написи од свет
Еквадор: Жени и девојки бегалки се занимаваат со сексуална работа
Латинска Америка  17 август 2012
Водич за 2.0 застапување: Алатки за дигитално застапување
Среден Исток и Западна Африка  24 септември 2008
Бугарија, Македонија: Војна за историјата преку блогови
Источна и Централна Европа  11 април 2008
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани